kardosdrur/scandi-wiki huggingface dataset:
Citroën C3 Picasso

Citroën C3 Picasso (type SH) er en personbilsmodel fra det franske bilmærke Citroën, som blev præsenteret på Paris Motor Show i oktober 2008. Den 4,08 meter lange mini-MPV er baseret på PF1-platformen fra Peugeot 207 og anden generation af Citroën C3. Efter Xsara Picasso, C8 og C4 Picasso er C3 Picasso den fjerde aktuelle MPV fra Citroën. Der bygges årligt 110.000 eksemplarer af C3 Picasso på fabrikken i Trnava i Slovakiet.

Salget begyndte i foråret 2009.

Generelt 

Kabinekonceptet orienterer sig mod konkurrenter som f.eks. Opel Meriva, Renault Modus eller Nissan Note. Derved kan bagagerummet rumme 385 til 1.506 liter. Derudover kan det delte og hældningsjusterbare bagsæde forskydes 15 centimeter og klappes frem, så det danner en plan ladeflade. Sidstnævnte kan igen forlænges ved at klappe det forreste passagersæde frem. På instrumentbrættet findes, ligesom i andre Citroën-modeller, et digitalt centralspeedometer. Til sikkerhedsudstyret hører udover ESP også ASR og seks airbags.

Det udvendige design er præget af runde hjørner og sorte stødlister. Et særligt kendetegn er de delte A-søjler, som kan give indtryk af en panoramaforrude. Sammen med panoramaglastaget, som er ekstraudstyr, danner alle ruderne en glasflade på 4,52 kvadratmeter.

Sikkerhed 
Modellen blev i 2009 kollisionstestet af Euro NCAP med et resultat på fire stjerner ud af fem mulige.

Motorer 
Motorprogrammet omfatter fire forskellige motorer; to i samarbejde med BMW udviklede benzinmotorer på 1,4 liter med 95 hk og 1,6 liter med 120 hk. Dieselmotoren er på 1,6 liter med commonrail-indsprøjtning og partikelfilter. Den findes i to versioner med 92 og 112 hk. Alle motorer undtagen HDi 110, som siden 2011 har sekstrins manuel gearkasse, har femtrins manuel gearkasse som standardudstyr.

Kilder

Eksterne henvisninger 

 Officielt websted 

C03 Picasso
Mini-MPV'er
Forhjulstrukne biler
Biler introduceret i 2009
Biler fra 2000'erne
Biler fra 2010'erne
Varistor

En varistor eller en VDR-modstand er en elektronisk komponent med en "diode-lignende" ikke-linear strøm–spænding karakteristik. Varistornavnet er en portmanteau af eng. variable resistor. Varistorer anvendes ofte til at beskytte elektriske kredsløb mod potentielt ødelæggende transient-spændinger ved at indlejre dem i kredsløbet på en sådan måde at de afleder for store strømme væk fra følsomme komponenter. En varistors funktion er at lede øgede strømme væk når spændingen over den passerer en tærskelværdi.

Metaloxid varistor 
Den almindeligste type af varistorer er MOV (akronym eng. Metal Oxide Varistor). Den indeholder en keramisk masse af zinkoxid korn, i en matrix af andre metaloxider (små mængder af bismut, kobolt, mangan) lagt mellem to metalplader (elektroderne). Grænsen mellem hvert korn og dets naboer udgør en ensretterdiode-overgang, som kun tillader strøm af flyde en vej. Mængden af de tilfældigt placerende korn er ækvivalent til en masse parallelt og seriekoblede diodepar, hvert par i parallel med mange andre par. Når en lille eller moderat spænding påtrykkes elektroderne flyder der kun en lille strøm – diodelækstrømmene. Når en stor spænding påtrykkes, flyder en stor strøm. Resultatet af denne opførsel er en ulinear strøm-spændingskarakteristik, hvor en MOV har en høj modstand ved lave spændinger og en lav modstand ved høje spændinger.

Følgestrømme som resultat af et lynnedslag kan forårsage en så stærk strøm, at varistoren skades permanent. Hyppigst skyldes varistorfejl varmeeffekter. som forårsager en løbsk selvforstærkende opvarmning. Dette skyldes, at mangel på ensartethed af de mange kornovergange bevirker, at varistoren fejler.

Kilder/referencer

Se også 
 TVS-diode
 Polyswitch, en strøm-følsom komponent

Eksterne henvisninger 

 ABCs of MOVs — application notes from Littelfuse company
 Varistor testing from Littelfuse company

Elektrisk sikkerhed
Transducere
Passive elektronikkomponenter
MOV

MOV eller mov har flere betydninger:
 Metaloxid varistor - engelsk Metal Oxide Varistor; udbredt varistor variant.
 .mov - filenavn endelse for QuickTime multimedia filformatet.
 Marconi-Osram Valve - en tidligere britisk fabrikant af elektronrør.
 MOV (x86-instruktion) - indenfor x86-assembler er MOV en mnemonic for kopiering af data fra én lokation til en anden.
Selvnulstillende sikring

En polymerisk positiv temperatur koefficient-modstand (PPTC-modstand almindeligvis kendt som en PPTC-termistor, nulstilbar sikring eller selvnulstillende sikring) er en passiv elektronisk komponent anvendt til at beskytte mod strømfejl i elektroniske kredsløb.

De er faktisk ikke-lineare termistorer, som cykler tilbage til ledende tilstand, når strømmen gennem dem afbrydes. De opfører sig dermed mere som selvnulstilbare kredsløbsafbrydere, hvilket gør at kredsløbet kan komme til at fungere igen uden at åbne indbygningskassen eller udskifte noget.

Disse enheder anvendes typisk i computer strømforsyninger eller bundkort grundet PC 97-standarden (hvilket anbefaler en forseglet PC som brugeren ikke behøver at åbne) og i luftfart/kernekraft anvendelser hvor udskiftning er vanskeligt.

Nulstilbare sikringer er også kendt under mange forskellige handelsnavne: PolySwitch (Tyco Electronics), OptiReset (OptiFuse), Everfuse (Polytronics), Polyfuse (Littelfuse) og Multifuse (Bourns, Inc.).

Se også 
 PTC-modstand

Kilder/referencer

Eksterne henvisninger 
 PolySwitch Resettable Devices Faqs
 
 Littelfuse Polyfuse Resettable PTC Devices 

Elektrisk sikkerhed
Passive elektronikkomponenter
Transducere
Stefan Kulovits

Stefan Kulovits (født 19. april 1983 i Wien) er en østrigsk fodboldspiller, der spiller som midtbanespiller i 2. Bundesliga-klubben SV Sandhausen. Han har spillet for klubben siden 2013, hvor han kom til fra barndomsklubben Rapid Wien. Han har bl.a. vundet to østrigske mesterskaber med Rapid Wien, i henholdsvis 2005 og 2008.

Landshold 
Kulovits har (pr. 28. juni 2013) spillet fem kampe for det østrigske landshold, som han debuterede for den 8. februar 2005 i en venskabskamp mod Cypern.

Titler 
Østrigs Bundesliga
 2005 og 2008 med Rapid Wien

Eksterne henvisninger 
 Stefan Kulovits på National-Football-Teams.com
 Stefan Kulovits på Footballdatabase.eu

Fodboldspillere fra Østrig
Fodboldspillere fra Rapid Wien
Personer fra Wien
Veli Kavlak

Veli Kavlak (født 3. november 1988 i Wien) er en østrigsk fodboldspiller, der spiller som midtbanespiller i Süperlig-klubben Beşiktaş i Tyrkiet. Han har spillet for klubben siden 2011, hvor han kom til fra Rapid Wien. Han har vundet to østrigske mesterskaber med Rapid, i henholdsvis 2005 og 2008.

Landshold 
Kavlak har (pr. juli 2014) spillet 30 kampe og scoret ét mål for det østrigske landshold, som han debuterede for den 24. marts 2007 i en venskabskamp mod Ghana.

Titler 
Østrigs Bundesliga
 2005 og 2008 med Rapid Wien

Eksterne henvisninger 
 Veli Kavlak på National-Football-Teams.com
 Veli Kavlak på Footballdatabase.eu
 Veli Kavlak på Tranfermarkt.de

Fodboldspillere fra Østrig
Fodboldspillere fra Rapid Wien
Fodboldspillere fra Beşiktaş JK
Personer fra Wien
Hannes Eder

Hannes Eder (født 5. september 1983 i Innsbruck) er en tidligere østrigsk fodboldspiller, der spillede som forsvarsspiller.

Han skiftede til SønderjyskE den 29. januar 2011. Tidligere har han repræsenteret Wacker Innsbruck og Rapid Wien.

Med Rapid Wien var Eder med til at vinde det østrigske mesterskab i 2008.

I sommeren 2014 annoncerede Eder sin tiltræden fra fodbolden.

Landshold 
Eder har spillet to kamp for det østrigske landshold, som han debuterede for i oktober 2006 i en venskabskamp mod Liechtenstein.

Titler 
Østrigs Bundesliga
 2008 med Rapid Wien

Eksterne henvisninger 

 Hannes Eder på Footballdatabase.eu
 Hannes Eder på Transfermarkt.de

Fodboldspillere fra Østrig
Fodboldspillere fra Rapid Wien
Fodboldspillere fra SønderjyskE
Christopher Drazan

Christopher Drazan (født 2. oktober 1990 i Wien) er en østrigsk fodboldspiller, der spiller som midtbanespiller i SC Austria Lustenau. Tidligere har han repræsenteret blandt andet Kaiserslautern, LASK Linz samt Rapid Wien.

Landshold 
Drazan har (pr. april 2018) spillet tre kampe for det østrigske landshold, som han debuterede for den 10. oktober 2009 i en VM-kvalifikationskamp mod Litauen.

Eksterne henvisninger 

Fodboldspillere fra Østrig
Fodboldspillere fra Rapid Wien
Fodboldspillere fra 1. FC Kaiserslautern
Fodboldspillere fra LASK Linz
Showtime (tv-2 album)

Showtime er det syttende studiealbum fra den danske popgruppe tv·2. Albummet blev udgivet den 14. februar 2011. Det er produceret af Thomas Troelsen, ligesom gruppens to foregående album, samt Frederik Thaae og Kristian Vad. Albummet udkom 30 år efter debutalbummet Fantastiske Toyota (1981), og er gruppens første album på pladeselskabet Universal, efter at have haft kontrakt med EMI siden Kys bruden (1996). "Fuck den kærlighed" blev udsendt som første single den 10. januar 2011. I forbindelse med udgivelsen afholdt tv·2 en gallakoncert for deres fanklub samt specielt inviterede i Operaen i København den 12. februar 2011. Albummet debuterede som #1 på hitlisten, med 7464 solgte eksemplarer i den første uge. Det er også blevet certificeret platin af IFPI for 20.000 bestilte eksemplarer til forhandlerne. Albummet var det 17. mest solgte i Danmark i 2011. I alt har albummet solgt 35.000 eksemplarer.

Forsanger Steffen Brandt fortæller om albummet,

Spor 
Alt tekst og musik er skrevet af Steffen Brandt.

Anmeldelser 
Aarhus Stiftstidende skrev: "TV-2 spiller bundsolid pop (og kun pop) med finurlige formuleringer, der giver lidt at tænke over. Det har de gjort i 30 år. Datidens unge, rigtige mænd og tidens kvinder stimler stadig sammen i haller, koncertsale og på festivalpladser for at høre Brandt tage temperaturen på det samfund, han giver skylden for mangt og meget. Bandet favner bredt, og det vil »Showtime« også gøre. Den er skabt til succes."

Personel

Produktion 
Thomas Troelsen – producer (track 1–5, 11 og 12)
Frederik Thaae – producer og mix (track 6–8)
Kristian Vad – producer (track 9 og 10)
Anders Schumann – mix og mastering
Magnus "The Giant" Vad – teknik
Jonas Tranberg – teknik; mix (track 9 og 10)
Kristian Thomsen – teknik
Claus Lund Pedersen – executive producer
Bo Andersen – executive producer

Musikere 
Sven Gaul – trommer, add. strygerarrangement og kor
Hans Erik Lerchenfeld – guitar
Georg Olesen – bas
Steffen Brandt – vokal, keyboards og akustisk guitar
Niels Hoppe – saxofon
Katinka Vindelev – operakor
Charlotte Schultz – kor
Silja Okking – kor
Tore Nissen – piano
Andreas Birk – violin og bratsch
Hanna Englund – cello
Frederik Thaae – strygerarrangement
Jon Auring Grimm – add. keyboards
Snorre B. – add. demoproduction

Hitlister og certificering

Ugentlige hitlister

Årslister

Certificeringer

Referencer

Eksterne henvisninger 

Album fra 2011
Tv·2-album
Khumbu

Khumbu er et område i det nordøstlige Nepal. Det er et af tre områder som er domineret af sherpaer i Himalaya; de andre to er Solu og Pharak. Khumbu omfatter byen Namche Bazaar og landsbyerne Thami, Khumjung, Pangboche og Kunde. Det berømte buddhist-tempel i Tengboche ligger også i Khumbu.

På grund af beliggenheden i Himalaya, stiger Khumbu-landskabet dramatisk – fra 3,300 meter og helt til toppen af verdens højeste bjerg, Mount Everest, 8.850 meter over havet. Sagarmatha nationalpark ligger også i Khumbu-regionen.

Administrativt ligger Khumbu i Solukhumbu distrikt, Shagramatha zone i Østregionen.

Eksterne kilder og henvisninger
Kort over Solukhumbu distrikt

Nepals geografi
Ulvetid (flertydig)

Ulvetid har flere betydninger:

 Ulvetid (tegneserie), norsk tegneserie
 Ulvetid, dansk skrækfilm fra 1981
 Ulvetid (roman), roman af Helle Stangerup
Christoph Saurer

Christoph Saurer (født 22. januar 1986 i Wien) er en østrigsk fodboldspiller, der spiller som midtbanespiller hos SC Mannsdorf. Tidligere har han repræsenteret Austria Wien, Rapid Wien og LASK Linz. Derudover har han været en tur til SC Wiener Neustadt som lejesvend.

Landshold 
Saurer har (pr. april 2018) spillet én kamp for det østrigske landshold, som han debuterede for den 11. februar 2009 i en venskabskamp mod Sverige.

Eksterne henvisninger 

Fodboldspillere fra Østrig
Fodboldspillere fra Rapid Wien
Fodboldspillere fra Austria Wien
Fodboldspillere fra LASK Linz
Pegasus (tegneserie)

Pegasus var en norsk tegneserie som gik dagligt på den sidste side i avisen Nationen, fra september 1968 til 13. september 1969. Hovedpersonen i serien er en munter og filosofisk 5 år gammel dreng.

Serien var tegnet af avistegneren, bogillustratøren og musikeren Ivar Kvåle (Signatur: Knipo).

Pegasus blev udgivet på både bokmål og nynorsk.

Tegneserier fra Norge
Sagarmatha nationalpark

Sagarmatha nationalpark er en nationalpark som ligger i Nepal i en del af Himalaya-området og den sydlige del af bjerget Mount Everest. Parken blev grundlagt den 19. juli 1976 og i 1979 blev parken opført på UNESCO verdensarvsliste over natur-og kultursteder som har stor betydning for menneskeheden.

Nationalparken dækker et areal på 1.148 km² og varierer i højden fra det laveste punkt på 2.845 meter og til 8.850 meter på toppen af Mount Everest. Det meste af området i parken er et stærkt kuperet og brat terræn som er fuldt af flere dybe floder og isbræer. I modsætning til andre nationalparker kan denne park inddeles i fire klimazoner på grund af de store højdeforskelle. Disse klimazoner inkluderer en skovklædt lavere zone, en zone med alpint krat, den øvre alpine zone som omfatter øvre grænse for hvor vegetation kan overleve og ligger mellom 5.700 og 5.800 meter, og til slut er det den arktiske zone hvor hverken dyr kan leve eller planter kan vokse. Hvilke typer planter og dyr som findes i parken afhænger af højden i området.

Partialtrykket af ilt synker med højden. Derfor har de dyr som er fundet så langt oppe tilpasset sig og lever på mindre ilt og ved koldere temperaturer end det dyrene ved lavere temperaturer gør. Dyrene som lever i denne højde har tykkere pels for at holde på kropsvarmen . Nogle af dem har kortere lemmer for at hindre store tab af kropsvarme. Himalaya-bjørne går i dvalemodus i huler i løbet av vinteren når der ikke er mere mad tilgængelig det året.

Parkens besøgscenter ligger på toppen af en bakke i byen Namche Bazaar, hvor også et kompagni Nepals hær er stationeret for at beskytte parken. Parken sydlige indgang ligger nogle få hundrede meter fra Monzo på 2.835 meters højde, én dags vandring fra Lukla.

Verdensarv fra 1979
Verdensarv i Nepal
Nationalparker i Asien
Nepals geografi
Andreas Dober

Andreas Dober (født 31. marts 1986 i Wien, Østrig) er en østrigsk fodboldspiller, der spiller som forsvarsspiller hos Rapid Wien II. Han har tidligere spillet for blandt andet SKN St. Pölten, First Vienna FC og TSV Hartberg.

Dober vandt med Rapid Wien i 2008 det østrigske mesterskab.

Landshold 
Dober har (pr. april 2018) spillet tre kampe for det østrigske landshold, som han debuterede for den 8. oktober 2005 i en VM-kvalifikationskamp mod England.

Titler 
Østrigs Bundesliga
 2008 med Rapid Wien

Eksterne henvisninger 

 Andreas Dober  på andreasdober.com

Fodboldspillere fra Østrig
Fodboldspillere fra Rapid Wien
Fodboldspillere fra SC Rheindorf Altach
Fodboldspillere fra First Vienna FC
Lukla

Lukla er en landsby i Khumbu regionen i den østlige del af Nepal, hvor de fleste Himalaya-ekspeditioner har deres udgangspunkt mod Mount Everest. 

Lukla ligger 2.860 meter over havet, og har en lille flyveplads, hvor de fleste turister og professionelle bjergklatrere starter fra. Luka betyder  «stedet med mange geder og får», men der ses ikke så mange, som går omkring.

Så godt som alle (90-95%) af de udenlandske turister kommer til Lukla med fly efter en ½ times flyvetur fra Katmandu. De øvrige vil almindeligvis komme fra Jiri, efter en syv til otte dages vandretur. Det er også muligt at deltage i organiserede ture med lokale guider og kokke, fra Jiri til Lukla, Da Tenzing Norgay og Sir Edmund Hillary gennemførte deres første berømte bestigning af Mt. Everest i 1953, startede ekspeditionen fra Jiri.

Der er mange gode forretninger og overnatningssteder for turister, hvor man kan få europisk mad, og få gjort sine sidste indkøb før bjergturen. Hvis man ikke finder det man mangler, er der fortsat indkøbsmuligheder i Namche Bazaar; Der er der gode specialforretninger, som fører udstyr for klatrere.

Det er fornuftigt at overnatte nogle dage for at akklimatisere sig og vænne sig til højden. Hvis man ikke deltager i en organiseret rejse, anbefales det at dobbeltjekke reservationen for returrejsen fra Lukla. Ledige pladser på flyet til Katmandu er vanskelige at få i højsæsonen.

Flyvepladsen 
Luklas flyveplads Tenzing-Hillary Airport har hyppige forbindelser til Katmandu, og betjenes af Nepal Airlines og nogle andre selskaber, men flyvningerne er meget afhængige af vejret.

Billeder fra Lukla

Eksterne henvisninger 

 Hiking Everest from Lukla, GoNOMAD feature article

Byer i Nepal
Helge Payer

Helge Payer (født 9. august 1979 i Wels, Østrig) er en tidligere østrigsk fodboldspiller, der spillede som målmand. Han spillede i sin professionelle karriere for Rapid Wien og Kalloni FC. Derudover har han været udlejet til ASK Kottingbrunn.

Payer vandt med Rapid Wien det østrigske mesterskab i både 2005 og 2008.

Landshold 
Payer nåede i sin tid som landsholdsspiller (2003-2009) at spille 20 kampe for det østrigske landshold, som han debuterede for den 11. juni 2003 i en EM-kvalifikationskamp mod Hviderusland.

Titler 
Østrigs Bundesliga
 2005 og 2008 med Rapid Wien

Eksterne henvisninger 
 Payers egen hjemmeside
 Footballdatabase.eu spillerinfo
 National-Football-Teams.com spillerinfo

Fodboldspillere fra Østrig
Fodboldspillere fra Rapid Wien
Personer fra Wels
Julian Baumgartlinger

Julian Baumgartlinger (født 2. januar 1988 i Salzburg, Østrig) er en østrigsk fodboldspiller, der spiller som midtbanespiller i Bundesligaen for Bayer Leverkusen. Han har spillet for klubben siden 2011. Tidligere har han repræsenteret 1860 München og Mainz 05, samt Austria Wien i hjemlandet.

Landshold 
Baumgartlinger har (pr. april 2018) spillet 52 kampe for det østrigske landshold, som han debuterede for den 9. september 2009 i en VM-kvalifikationskamp mod Rumænien.

Eksterne henvisninger 

Personer fra Salzburg 
Fodboldspillere fra Østrig
Fodboldspillere fra 1860 München
Fodboldspillere fra Austria Wien
Fodboldspillere fra Mainz 05
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Aleksandar Dragović

Aleksandar Dragović (født 6. marts 1991 i Wien, Østrig) er en østrigsk fodboldspiller, der spiller som forsvarsspiller for Leicester City, udlejet fra tyske Bayer Leverkusen. 

Dragović har tidligere spillet for Austria Wien, Dynamo Kiev og FC Basel. Han var i 2009 med til at sikre Austria Wien den østrigske pokaltitel.

Landshold 
Dragović har (pr. april 2018) spillet 54 kampe for det østrigske landshold, som han debuterede for den 6. juni 2009 i en VM-kvalifikationskamp mod Serbien.

Titler

Klub
Østrigs Pokalturnering
 2009 med Austria Wien

Østrig Wien
Austrian Cup: 2008–09
Basel
Swiss Super League: 2010–11, 2011–12, 2012–13
Swiss Cup: 2012

Dynamo Kyiv
Ukrainian Premier League: 2014–15, 2015–16
Ukrainian Cup: 2013–14, 2014–15
Ukrainian Super Cup: 2016

Individuel
  Swiss Golden Player Award: "Bedste Forsvarer"  2012
  Europa League team of the group stage: 2012

Referencer

Eksterne henvisninger 

Fodboldspillere fra Østrig
Fodboldspillere fra Austria Wien
Fodboldspillere fra FC Basel
Fodboldspillere fra Dynamo Kyiv
Personer fra Wien
Deltagere ved det europæiske mesterskab i fodbold 2016 
Deltagere ved det europæiske mesterskab i fodbold 2020
Adventure race

Adventure race er en konkurrence, der kombinerer to eller flere udholdenhedsdiscipliner, typisk med orienteringsløb eller navigation som et gennemgående element og i øvrigt med f.eks. terrænløb, mountain bikeløb, kajakroning eller klatring. Et adventure race kan have forskellig længde, typisk mellem nogle timer og mere end en uge. Holdene vælger selv, hvornår(/om) de holder pause, og pausetiden tæller med i den samlede tidsopgørelse.    

Tidligere var det et krav, at begge køn skulle være repræsenteret i hvert hold, men en del adventure races har ikke længere dette krav.

Sportskonkurrencer
Hobby
Friluftsliv
Børnerim

Børnerim er en samling digte for børn skrevet af Halfdan Rasmussen med illustrationer af Ib Spang Olsen. Samlingen blev udgivet i 1964 og er siden solgt i over 200.000 eksemplarer. Der var tale om en samling af fire tidligere udgivelser:
 Tullerulle Tappenstreg spiste gummibolde (1949)
 Kasper Himmelspjæt (1955)
 Himpegimpe og andre børnerim (1957)
 Pumpegris og andre børnerim (1959)

En række af rimene i samlingen er sat i musik og brugt overalt i landet i skoler og mange andre steder. Blandt disse er rim som:
 "Hej hej Nikolaj"
 "Snemand Frost og frøken Tø" (musik: Vagn Skovlund)
 "Petersen og Poulsen og Pallesen og Piil"
 "Tyggegummikongen Bobbel"

Noter 

Litteratur i 1964
Børnebøger
Ditlev Revenfeld

Ditlev Revenfeld (født 1684 på Sandbjerg Gods, død 18. juli 1746 i Rendsborg) var en dansk officer og overkrigssekretær.

Af grev Conrad Reventlows 3 uægte børn, som 1695 adledes med navnet Revenfeld, var Ditlev, den ældste, født 1684 på Sandbjerg. 1686 fik han af faderen gavebrev på Vandlinggård ved Haderslev, som dog atter blev solgt 1701. 1700 blev han kornet ved Frederik Ahlefeldts Kyrasserregiment, 1702 løjtnant, kom 1704 til Livregiment til Hest, blev 1705 kaptajnløjtnant og karakteriseret ritmester, 1706 virkelig ritmester ved Carl Rudolph af Württemberg-Neuenstadts kyrasserer, 1709 ved Livgarden til Hest, 1711 major, 1712 karakteriseret oberst, 1716 chef for 1. jyske Rytterregiment, 1723 for Livregiment til Hest og generalmajor. Han havde deltaget i Den spanske arvefølgekrig og Den Store Nordiske Krig og var blevet hårdt såret ved slaget ved Gadebusch 1712. Efter Johan Christoph von Körbitz' død valgte Frederik IV i begyndelsen af 1727 Revenfeld til overkrigssekretær for hær og flåde, nærmest vel fordi han var dronning Anna Sophies halvbroder. I det mindste omtales han som ubetydelig af udvortes og temmelig indskrænket af forstand. Hans funktionstid, der ikke er kendetegnet ved nogen foranstaltning af interesse, varede til tronskiftet 1730, da han ligesom de øvrige medlemmer af den Reventlow-Holsteinske kreds blev fjernet fra centralstyrelsen. Revenfeld blev foreløbig pensioneret på den måde, at hans svoger Frederik Rostgaard, der blev translatør ved Øresunds Toldkammer, måtte svare Revenfeld halvdelen af embedets indtægter. Dette hørte op 1732, da Revenfeld blev kommandant på Kronborg. 1742 ombyttede han denne post med kommandantskabet i Rendsborg, hvor han døde 18. juli 1746. Han var blevet hvid ridder 1727, generalløjtnant 1734. Gift med Anna Cathrine f. Woldenberg, der antagelig var datter af forhenværende oberstløjtnant ved Livregiment Dragoner Johan Woldenberg.

Han er begravet i Haderslev Domkirke.

Kilder 
 H.W. Harbou, "Ditlev Revenfeld", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift, 3. række I, 119.
 Mnemosyne III, s. xxvi.
 Bruun, Frederik Rostgaard I, 83 f. 403.

Ditlev 1
Generalløjtnanter fra Danmark
Riddere af Dannebrog (1671-1808)
Danskere i 1700-tallet
Personer fra Sønderjylland (i Danmark)
Personer i Den Store Nordiske Krig fra Danmark-Norge
Kavaleriofficerer fra Danmark
Overkrigssekretærer fra Danmark
Personer i Dansk Biografisk Leksikon
Johan Christoph von Körbitz

Johan Christoph von Körbitz er navnet på flere personer:

 Johan Christoph von Körbitz (rigsmarskal) (1612-1682) – dansk rigsmarskal
 Johan Christoph von Körbitz (overkrigssekretær) (død 1726) – dansk overkrigssekretær